Nafarroako Parlamentuko Mahaiak, 2020ko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkezturiko galdera, Fiteroko sarbidean NA 6900 errepidea hobetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Javier García Jiménez jaunak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

Lurralde Kohesiorako Departamentua lanean ari al da Fiterora doan NA 6900 errepideko gutxi gorabehera 17. kilometrotik aurrerako tartea hobetzeko egokitzapen edo proiektu berri bat egiteko? Erantzuna baiezkoa bada, zer aukera planteatzen dira eta zer egutegi erabiltzen da obrak egiteko?

Iruñean, 2020ko urriaren 7an

Foru parlamentaria: Javier García Jiménez